คลังสั่งรับมือ เสื้อแดงป่วนเศรษฐกิจ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

การประกาศเหตุการณ์ชุมนุมเสื้อแดงในวันที่ 1214 มี.ค.นี้ โดยยุทธศาสตร์ปิด กทม. ได้ส่งผลกระทบต่อภาวะเศรษฐกิจในระดับครัวเรือน โดยเฉพาะการค้าขายรายย่อย เพราะอาจจะมีคนจำนวนหนึ่งกลัวรถติด และอาจจะหยุดดูสถานการณ์ชุมนุมทางการเมืองที่บ้าน 
นายกรณ์ จาติกวณิช รมว.คลัง เปิดเผยว่า ความกังวลของประชาชนเรื่องการชุมนุมของคนเสื้อแดง จนมีการกักตุนอาหาร และถอนเงินสด ถือเป็นเรื่องที่ห้ามได้ยาก เพราะมีกลุ่มคนเล็กๆ แสดงเจตนารมณ์ที่จะก่อความวุ่นวาย จึงอยากให้ทุกฝ่ายยึดประโยชน์ของประเทศชาติเป็นหลัก 
สำหรับการแห่ถอนเงินสดจำนวนมาก ยืนยันว่าเจ้าของเงินสามารถเบิกถอนได้เต็มที่ เพราะสภาพคล่องมีอยู่เหลือจำนวนมาก โดยคลังได้หารือกับธนาคารแห่งประเทศไทย (ธปท.) เพื่อซักซ้อมประเด็นกรณีที่อาจเกิดเหตุฉุกเฉิน แต่ยืนยันให้กับประชาชนในชั้นนี้ว่า คลัง ธปท. ระบบธนาคารทุกแห่ง มีความพร้อมเต็มที่ในการดูแล
นายเกริก วณิกกุล รองผู้ว่าการ ด้านเสถียรภาพสถาบันการเงิน ธนาคารแห่งประเทศไทย (ธปท.) ยืนยันว่า ถ้าการชุมนุมเพื่อเคลื่อนไหวทางการเมืองของกลุ่มคนเสื้อแดง มีเหตุการณ์รุนแรง มีความเสี่ยงที่อาจจะทำให้ไม่ปลอดภัย หรืออาจจะสร้างความเสียหายแก่ทรัพย์สิน รวมถึงพนักงานของธนาคารพาณิชย์ ทั้งสำนักงานสาขา หรือกระบวนการขนส่งเงินไปที่ตู้เอทีเอ็ม ธนาคารพาณิชย์ทั้งระบบสามารถพิจารณาสั่งปิดหรือยกเลิกให้บริการได้ทันทีในกรณีฉุกเฉิน โดยเฉพาะในจุดที่มีความเสี่ยงอยู่ใกล้สถานที่ชุมนุม ซึ่งเรื่องนี้ธนาคารทราบอยู่แล้วว่าปิดได้โดยไม่ต้องขออนุญาต ธปท. ก่อน แต่ให้ใช้วิธีรายงาน ธปท. ให้รับทราบในภายหลังได้
“ผมเชื่อว่าการดูแลด้านความปลอดภัย เป็นสิ่งที่แบงก์ทุกแห่งมีความเข้าใจดีอยู่แล้ว และทุกแห่งก็มีการเตรียมแผนรับมือไว้อย่างดีอยู่แล้ว” นายเกริก กล่าว 
ขณะนี้ ธปท. ได้พิจารณาอนุมัติต่ออายุการให้บริการของศูนย์ประสานงานแก้ไขปัญหาการปล่อยสินเชื่อของ ธปท. ออกไปจนถึงสิ้นปี 2553 นี้ เพราะมองว่าน่าจะยังเป็นช่องทางที่มีประโยชน์ในการให้คำปรึกษากับประชาชน สามารถช่วยสร้างความเข้าใจในการขอสินเชื่อ และบริการของธนาคารพาณิชย์ได้ รวมถึงยังเป็นช่องทางให้ประชาชนร้องทุกข์ในประเด็นปัญหาต่างๆ เกี่ยวกับบริการของธนาคารพาณิชย์ให้ ธปท. รับทราบได้ด้วย จึงน่าจะให้ศูนย์ฯ ดำเนินการต่อไปจนถึงสิ้นปีนี้ จากเดิมที่จะเปิดให้บริการขอคำแนะนำในการขอสินเชื่อยากลำบากในช่วงเวลาประมาณ 6 เดือน หรือสิ้นสุดในช่วงไตรมาสแรกปีนี้เท่านั้น 
“ที่ผ่านมาพบว่ามีประชาชนร้องเรียนผ่านศูนย์ฯ เข้ามาเยอะ แสดงว่าศูนย์ฯ ยังมีบทบาทสร้างประโยชน์ให้กับประชาชนอยู่ ไม่ใช่เฉพาะเรื่องสินเชื่อเท่านั้น แต่รวมถึงเรื่องที่เกี่ยวข้องกับสถาบันการเงินทั้งหมดด้วย” นายเกริก กล่าว
ทั้งนี้ หากประชาชนมีข้อร้องเรียนการให้บริการของธนาคารพาณิชย์ หรือมีปัญหาเกี่ยวกับการให้สินเชื่อ สามารถร้องเรียนหรือปรึกษากับศูนย์ประสานงานแก้ไขปัญหาการปล่อยสินเชื่อของ ธปท. ได้ที่เบอร์ 022835900 อัตโนมัติ 12 คู่สาย ซึ่ง ธปท. จัดเจ้าหน้าที่ไว้คอยให้คำปรึกษาโดยตรง เริ่มดำเนินการมาตั้งแต่เดือน พ.ค. ปี 2552